థేని
థేని లేదా తేని తమిళనాడులో ఉన్న ఒక నగరము.
తేనిజిల్లా 1996 జూలై 7 న మదురై జిల్లా ఉత్తమపాళయం రెవెన్యూ డివిషన్‌ను జిల్లాగా రూపొందించబడింది. అలాగే తేనీ మరియు బోడినాయకనూరు తాలూకాలుగా చేయబడ్డాయి. 1996
డిసెంబర్ 31 వరకూ టౌన్ తేనీ తాత్కాలిక జిల్లాకాత్యాలయంగా ఉన్నప్పటికీ 1997 జనవరి 1 న తేనీకు తాలూకా అంతస్తు ఇచ్చి జిల్లా కేంద్రంగా మారింది.
తేనీ జిల్లాలో 1900 వరకూ మనుష్య సంచారం అరుదుగా ఉంటూ వచ్చింది. 1886లో నిర్మించబడిన ముల్లై పెరియార్ ఆనకట్ట జిల్లకు అవసరమైన జలాలను అందించింది. పెరియార్ నది 
కంబం లోయ నుండి భూభాగంలో ప్రవేశించి ముల్లై నదిలో సంగమిస్తుంది. ఆనకట్ట నిర్మాణం అధికసంఖ్యలో ప్రజలు కంబం లోయలో స్థిరపడడానికి దోహదం అయింది. 1900 వరకూ తేనీ గురించి మిగిలిన ప్రపంచానికి తెలియనప్పటికీ ముల్లై పెరియారు కలయికతో సమీపంలో ఉన్న శివకాశి, కోవిల్పట్టి, విరుదునగర్, సాత్తూరు మరియు సమీప టౌన్లలోని మెట్టభూములు సారవంతమైన పంటభూములుగా మారాయి. భూములు సారనతం కావడంతో ప్రజలు స్థిరపడం అధికమైంది. అలా జాసందోహం అధికమైన భూభాగంలో కంబం ప్రాంతం ఒకటి. అందువలన 1880 నుండి 1990 వరకు ప్రస్తుత తేనీ ప్రాంతంలో కూడా ప్రజల సంఖ్య అధికమైంది. ఆ సమయంలో బోడినాయకనూరు మరియు పెరియకుళం ప్రసిద్ధిచెందిన ప్రాంతాలుగా ఉండేవి. తరువాత పలువిధములైన వాణిజ్య కార్యక్రమాలను చేపట్టడం ద్వారా తేనీ ప్రాంతం శరవేగంతో అభివృద్ధి చెందింది.
తేనీ జిల్లా పడమటి కనుమల పాదప్రదేశంలో ఉంది. 9'38 మరియు 10' 39 అక్షాంశం ఉంది. 77'00 మరియు 78'30 రేఖాంశంలో ఉపస్థితమై ఉంది. తేనీ ఉత్తర సరిహద్దులలో దిండిగల్, తూర్పు సరిహద్దులో మదురై, ఆగ్నేయ సరిహద్దులో విరుదునగర్ మరియు పడమటి సరిహద్దులో కేరళ రాష్ట్రానికి చెందిన ఇడుక్కి జిల్లలు ఉన్నాయి. జిల్లాలో పెరియకుళం (తేనీ), బోడినాయకనూరు, కంబం, ఉత్తమపాళయం, కొంబై, గూడలూర్, చిన్నమనూరు, ఆండిపట్టి దేవారం, పొట్టిపురం, రామకృష్ణపురం, లక్ష్మీపురం మరియు భద్రకాళీపురం, సుక్కంగ పట్టి, సదైయల్ పట్టి, మీనాక్షీపురం, మేలసిండలైచేరి, కొత్తూరు, పల్లవరాయన్ పట్టి వంటి గ్రామాలు తమిళనాడుకే ప్రత్యేకమైన జల్లికట్టుకు ప్రసిద్ధి చెంది ఉన్నాయి. జిల్లలో పలు పర్వతశ్రేణులు ఉన్నాయి. జిల్లాలో పడమటి కనులకు సమాంతరంగా పొరుగున ఉన్న కేరళ రాష్ట్రాన్ని విడదీస్తూ ఉత్తర దక్షిణాలుగా ఒక పర్వతశ్రేణి ఉంది.
మైదానాలలో ఉష్ణోగ్రత 13 °-39 ° సెంటీగ్రేడ్లు, కొండ ప్రాంతాలలో 4-5°-25 ° ఉష్ణోగ్రతలు ఉన్నాయి. అహ్లాదకరమైన వాతావరణం మరియు పచ్చదనానికి జిల్లా అత్యంత ప్రసిద్ధిచెందింది. 
జిల్లాలో వైగై నది, కొత్తగుడి నది, సురులియార్ నది, వరంగానది, మంజలారు నది మరియు వరత్తారు నది ప్రవహిస్తున్నాయి. అంతే కాక వైగై ఆనకట్ట, సోత్తుపారై ఆనకట్ట, మనలారు ఆనకట్ట మరియు మేల్ మనలారు ఆనకట్ట జిల్లాలోని వ్యవసాయ భూములకు అవసరమైన నీటిని సరఫరా చేస్తున్నాయి.
తేనీ జిల్లా అత్యధికంగా వ్యవసాయ ఆధారిత ఆదాయం కలిగి ఉంది. జిల్లాలో పంటభూమిగా ఉపయోగపడుతున్న 40.33%.
పట్టు, అరటి, కొబ్బరి,తేయాకు, కాఫీ, యాలకులు,ద్రాక్ష మరియు మొక్కజొన్న మొదలైనవి జిల్లాలో ప్రధాన వ్యవసాయ ఉత్పత్తిగా ఉన్నాయి.
కంబంలోయలో ద్రాక్షతోటలు అధికంగా ఉన్నాయి. దాదాపు 4.000 మంది సన్నకారు రైతులు 90,000 టన్నుల మస్కట్ ద్రాక్ష (పనీర్ ద్రాక్ష), 10,000 టన్నుల సుల్తానా ద్రాక్ష (తాంసన్ సీడ్‌లెస్ ద్రాక్ష), ఉత్పత్తి చేస్తున్నారు. సామాన్యంగా వేసవిలో మాత్రమే పండించడుతున్న ద్రాక్ష ఇక్కడ సంవత్సరమంతా ద్రాక్ష పండించడం విశేషం.
జిల్లాలో కాటన్ మిల్లులు మరియు షుగర్ మిల్లులు ప్రధాన పరిశ్రాలుగా ఉన్నాయి. అందిపట్టి తాలుకాలో చేనేత మరియు పవర్‌లూంలు అత్యధికంగా ఉన్నాయి. ఉత్తమపాళయం తాలూకాలో 
హైవేవిస్ ఎస్టేట్ గుర్తించతగినంతగా టీపొడి ఉత్పత్తి చేస్తుంది. బోడినాయకనూరు యాలుకలు, కాఫీ గింజలు, టీ మరియు మిరియాల వాణిజ్యానికి ప్రధాన కేంద్రంగా ఉంది. బోడినాయకనూరులో అత్యధికంగా యాలుకల విక్రయం జరుగుతున్నందున ఈ ఊరు యాలుకల నగరంగా పిలువబడుతూ ఉంది. యాలుకలు ఇక్కడ వేలం పద్ధతిలో విక్రయించబడుతుంటాయి.
ది పెరియార్ అండ్ హైడ్రో పవర్ స్టేషన్లు మరియు వైగై మైక్రో హైడ్రో పవర్ స్టేషన్‌ల నుండి స్థాపన విద్యుత్తు ఉత్పత్తి శక్తి 181 మెగావాట్లు కాగా వాస్తవానికి 1996 నుండి 494 మెగావాట్లు ఉత్పత్తి చేయబడుతుంది. 
తమిళనాడు పడమటి ప్రాంతంలో ఉన్న వాణిజ్యకేంద్రాలలో ప్రముఖమైనది తేనీ ప్రధానమైనది. తేనీ పరిశ్రమల స్థాపనకు అనుకూలమైన వాతావరణం కల్పిస్తూ ఈ ప్రాంతంలో పరిశ్రమలు అధికంగా రావడానికి కృషిచేస్తుంది. జిల్లాలో 41.09 కిలోమీటర్ల పొడవైన మీటర్‌గేజ్ రైలుమార్గాలు ఉన్నాయి. ఈ మార్గంలో మదురైను కలుపుతూ 3 రైలు స్టేషన్లు ఉన్నాయి.
తేనీ జిల్లాలో అరణ్యల శాతం 33%. తేనీ జిల్లాలో 27 అరణ్యప్రాంతాలు ఉన్నాయి. అరణ్యభూభాగం వైశాల్యం 795.81 చదరపుమైళ్ళు. వీటిలో 19 ప్రాంతాలు అభయారణ్యాలు. 
వీటి వైశాల్యం 225.44 చదరపు మైళ్ళు. 8 ప్రాంతాలు మైదానప్రాంత అభయారణ్యాలు. వీటి వైశాల్యం 540.37 చదరపు మైళ్ళు. జిల్లా మొత్తం పచ్చదనం నిండిన భూమిగా భావించబడుతుంది. 
వర్గీకరించని అరణ్యాలు తేనీ జిల్లాలో లేవు. అయినప్పటికీ మానవనిర్మిత వనాలు 44.65 చదరపు మైళ్ళలో విస్తరించి ఉన్నాయి.జిల్లలోని అరణ్యల నుండి నిప్పుకోడి, సాఫ్ట్‌వుడ్, వంటచెరకు, 
జీడి, నిమ్మ, చింతపండు మొదలైనవి అరణ్యాల నుండి లభిస్తున్న వనసనాదలు. అరణ్యప్రాంతంలో వీటీని నాటి పంటను అభివృద్ధిచేస్తున్నారు. 
జిల్లాలో బయోలాజికల్ వనరులను సంరక్షించే పథకాలు అమలు చేయబడలేదు. వన్యమృగాల సమాచారం అందుబాటులో ఉండడం ప్రత్యేకత..
2011లో గణాంకాలను అనుసరించి తేనీ జిల్లా జనసంఖ్య 1,245,899. స్త్రీ పురుష నిష్పత్తి 991:1000. ఇందులో 6 సంవత్సరాలకు లోబడిన బాలబాలికల సంఖ్య
61,873 ఇందులో 6 సంవత్సరాలకు లోబడిన బాలుర సంఖ్య 119,661, ఇందులో 6 సంవత్సరాలకు లోబడిన బాలికల సంఖ్య 57,788. వెనుకబడిన తరగతి ప్రజల శాతం 20.72% మరియు వెనుకబడిన జాతుల ప్రజల సంఖ్య 15% . అలాగే సరాసరి అక్షరాస్యత శాతం 69.84%, జాతియ సరాసరి (72%) కంటే ఇది తక్కువ. జిల్లాలో నివసిస్తున్న మొత్తం కుటుంబాలు 338,112. జిల్లాలో మొత్తం శ్రామికుల సంఖ్య 591,642. వీరిలో రైతుల సంఖ్య 36,371, ప్రధాన వ్యవసాయ కూలీలు 275,585, కుటీర పరిశ్రమలలో పనిచేసేవారు 12,714, ఇతర శ్రామికులు 205,921, సమాయనుకూలంగా పనిచేసేవారి సంఖ్య61,051, సన్నకారు రైతుల సంఖ్య 1,996,సమయానుకూలంగా వ్యవసాయపనులు చేసే వారు 39,576, సమయానుకూలంగా కుటీర పరిశ్రనులలో పనిచేసేవారు 2,225, సమయానుకూలంగా ఇతరపనులు చేసేవారు 17,254.
బోడినాయకనూరు, పెరయారు, కంబం, ఉత్తమతాళయం మరియు థేని జిల్లాలో అందమైన ఊర్లు. అద్భుతమైన సెలయేళ్ళు, ఒక టాప్ బిలియర్డ్స్ ఆకుపచ్చ కొండలపై, పరిపూర్ణ రాక్ ముఖాలు మరియు పురాతన దేవాలయాలు విశ్రాంతి వెండి చెట్లతో మేఘాలు ఈ స్థలాలు వేరు .
" పట్టించుకోని " ప్రదేశాలు '